Ольга Вайсбеккер

Ольга Вайсбеккер, Ольга Петр кызы Вайсбеккер (1972 елның 3 сентябре, ССРБ, РСФСР, БАССР, Салават) – музыкант (балалайкачы), Татарстан Республикасы халык уен кораллары дәүләт оркестры солисты. Татарстанның халык артисты (2018).

 Тәрҗемәи хәле 
1972 елның 3 сентябрендә Башкортстан АССР Салават шәһәрендә Идел буе алманнары гаиләсендә  туган. Салаватта музыка мәктәбен (балалайка сыйныфы, укытучысы Шамил Хәкимҗан улы Әмиров), музыка укуханәсен (укытучысы Ольга Николай кызы Гущина), Казан дәүләт консерваториясен (1997, остазы Шәүкәт Сабир улы Әмиров) тәмамлаган.
1993 елның сентябреннән (Казан консерваториясенә керү имтиханнарын тапшыргач ук), Анатолий Шутиковның «Родник» халык уен кораллары оркестрында уйный башлый. Шуннан бирле Татарстан Республикасы халык уен кораллары оркестры солисты (балалайка-прима).

Оркестр составында барлык балалайка төрләрен җыйнаган «Лепта» балалайка ансамблен оештыручыЛилия Аппакова.  Серебряные струны . «Республика Татарстан», 01.12.2016.

П. И. Чайковский исемендәге 1нче санлы Казан музыка мәктәбендә hәм 5нче балалар музыка мәктәбендә балалайка сыйныфында балаларга белем бирәОльга Иванычева.  Ольга Вайссбеккер: Балалайка - это музыкальная сказка и трудовые мозоли. «Казанские ведомости», 09.12.2016.

Кызы Александра Казан консерваториясе каршындагы музыка мәктәбендә скрипка сыйныфында укый.

 Репертуар 
Анатолий Шутиковның Халык уен кораллары оркестрында балалайканың гаҗәеп тиңдәш яңгырашын тудырган талантлы музыкант. Репертуарында 100 дән артык төрле юнәлештәге әсәр. Чит ил классик әсәрләрен, рус hәм татар халык көйләрен, татар композиторларының (Салих Сәйдәшев, Әнвәр Бакиров, Александр Ключарев h. б.) балалайка өчен эшкәртелгән әсәрләрен бердәй осталык белән башкара. Оркестр башкаруында «Полет шмеля» (Н. Римский-Корсаков), «Сказка о царе Салтане», «Болеро» (А. Шульман), «Камаринская» (Осиповлар эшкәртүендә), «Зәлидә» (А. Ключарев эшкәртүендә), «Су анасы» балетындагы (Ә. Бакиров) биюләр, Ф. Әхмәтов пьесалары,  Р. Яхин әсәрләре яңгыраганда балалайка-прима партиясен башкара. Бөтенроссия hәм халыкара конкурсларда катнаша.

 Бүләкләре, мактаулы исемнәре 
 2004 — Татарстанның атказанган артисты 
 2018 — Татарстанның халык артисты

 Искәрмәләр 

 Әдәбият 
 Дина Хакимова.  Ольга Вайсбеккер и её прима-балалайка. «Казань», 2016, декабрь, с. 50-54.

 Сылтамалар 

  Ольга Вайсбеккер . Татар дәүләт филармониясе сайты
   Р. Бакиров - Бию көе. Башкаралар Ольга Вайсбеккер hәм Иван Корепанов

 Моны да карагыз 

Төркем:Музыкантлар
Төркем:Казан консерваториясен тәмамлаучылар
Төркем:Татарстанның халык артистлары
Төркем:Педагоглар